
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                Bucureşti, 16.09.2004

                Nr.  P.L.X-518


R A P O R T

asupra proiectului de Lege pentru modificarea şi completarea Ordonanţei Guvernului nr. 16/2002 privind contractele de parteneriat public - privat, precum şi a Legii 219/1998 privind regimul concesiunilor

În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru modificarea şi completarea Ordonanţei Guvernului nr. 16/2002 privind contractele de parteneriat public - privat, precum şi a Legii 219/1998 privind regimul concesiunilor, trimis cu adresa nr.P.L.X-518 din 8 septembrie 2004, înregistrată sub nr. 31/798 din 8.09. 2004.

Potrivit prevederilor art. 75 din Constituţie şi ale art. 86 alin. 3, pct. 2 din Regulamentul Camerei Deputaţilor, Camera Deputaţilor este Cameră decizională în cazul acestui proiect de lege. 

Senatul, în şedinţa din 6 septembrie  2004, a adoptat proiectul de lege în calitate de primă Cameră sesizată.

Consiliul Legislativ, cu avizul nr. 1404 din 23.08 2004 a avizat favorabil proiectul de lege.

Proiectul de lege are ca obiect de reglementare, completarea cadrului juridic privind regimul concesiunilor în conformitate cu conceptul  de parteneriat public – privat care au implicaţii asupra angajamentelor asumate de România în cadrul negocierilor de aderare la Uniunea Europeană, in ceea ce priveşte capitolul 6- politica în domeniul concurenţei, capitolul 21 – politica regională si coordonarea instrumentelor structurale şi capitolul 20 –prevederi financiare şi bugetare, precum şi pentru a evita aceste dificultăţi şi asigurarea unei transparenţe depline a procedurilor de selecţie şi adjudecare a contractelor de tip parteneriat public în principal.

Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege în şedinţa din 16.09.2004. La dezbateri au participat din partea Ministerului Justiţiei, Rodica  Constaninovici - secretar de stat, Nicoleta Iliescu consilier, din partea Parchetului de pe lângă Înalta Curte de Casaţie şi Justiţie, Ilie Botoş – procuror general, Gabriela Ghiţă -  procuror general adjunct, Vasile Griga – judecător la Înalta Curte de Casaţie şi Justiţie.
 Membrii comisiei au examinat expunerea de motive, textul proiectului de lege adoptat de Senat, precum şi avizul favorabil al  Consiliului Legislativ.

Cu prilejul examinării, membrii comisiei au constatat că proiectul de lege corespunde intereselor naţionale ale ţării în acest domeniu prin crearea unei transparenţe necesare investiţilor şi concesiunilor în România.

În  urma dezbaterilor, membrii comisiei au hotărât, cu majoritate de voturi, să supună plenului Camerei Deputaţilor, spre dezbatere şi adoptare, proiectul de Lege pentru modificarea şi completarea Ordonanţei Guvernului nr. 16/2002 privind contractele de parteneriat public - privat, precum şi a Legii 219/1998 privind regimul concesiunilor, astfel cum a fost adoptat de Senat. 

Din numărul total de 23 de membri ai comisiei, au fost prezenţi la dezbateri  21 deputaţi. 

În raport de obiectul şi conţinutul său, ce vizează modificarea unei legi organice, proiectul de lege face parte din categoria legilor organice.

                        PREŞEDINTE, 


                                             

                                                                                                       SECRETAR,

             Prof. univ.dr. Ion NEAGU 



      

                                                                                                 Florin IORDACHE 

Consilier 

Dr. Gheorghe Stroe

